Downloaded from YTS.MX
Official YIFY movies site: YTS.MX
Denne filmen ble spilt inn i løpet av én uke i livet
til José Álvaro Osorio Balvín, også kjent som J Balvin.
Hei, Balvin!
Et bilde, vær så snill!
Jeg elsker deg!
Gi alt du har, G.
Få dem til å skrike.
Mexico!
Her sammen med dere!
Direkte fra Medellín, Colombia!
J Balvin!
Opp med hendene, Mexico!
Hva skjer, Mexico?
Jeg vil se hendene deres i været, Mexico.
Opp med hendene!
Takk. Tusen takk.
Dette er en melding til dere alle fra José Álvaro Osorio Balvín.
Jeg er colombianer og stolt over å bringe landet mitt til andre deler av verden.
Jeg står verken til venstre eller til høyre, jeg går alltid framover
med verdighet og respekt.
Jeg skal snakke om ulike realiteter, om en jeg har gjennomgått.
Angst og depresjon. Det er en realitet.
Hvis noen av dere der ute har hatt det tøft...
...og ikke klarer å se lyset
og føler at dere befinner dere i mørket,
skal dere vite at det skjer med meg også.
Og nå vil jeg at hver og en av dere slår på lyset på telefonene deres.
Hvert lys er en bønn, et lys for håpet.
Takk, Mexico, for de gode vibbene. Vakre, kjære Mexico.
Og hvis dere er med meg og ønsker å føle noe,
så syng sammen med meg, så alle de gode vibbene føles i Colombia,
og all freden og kjærligheten.
GUTTEN FRA MEDELLÍN
Morn, morn.
Hva skjer, kompis?
-Går det bra? -Ja.
Vær så god.
Ti på halv sju. Vi stiller klokka til colombiansk tid.
Hei, god morgen. Hvordan går det?
Alt vel?
Jeg er på vei hjem til mitt livs viktigste konsert.
Min første solo-stadionkonsert.
Jeg gleder meg til å dra tilbake til Medellín.
Jeg trenger byen min.
Jeg trenger å kjenne energien der.
Jeg ringer deg når jeg har landet.
Ok, glad i deg òg, pappa. Ha det.
Det har vært en lang reise fra gatene i Medellín.
Jeg har strevd, helt klart, særlig med turnélivet.
Men jeg har jobbet hardt for komme dit jeg er nå.
Ta vel imot J Balvin!
J Balvin er den mest nominerte artisten ved Latin Grammys 2018
med åtte i alt.
J Balvin!
Han var den første reggaetonero til å opptre på Saturday Night Live.
Hvem digger ikke J Balvin og reggaeton?
Balvin når en viktig milepæl på YouTube...
Den colombianske artisten J Balvin var den mest strømmede artisten i år.
God morgen, god morgen.
Velkommen til Medellín, G.
Jepp.
ÉN UKE TIL KONSERT
Å, faen.
Jeg søker alltid etter å bli bedre i alt jeg gjør.
Nå søker jeg balanse...
Kom igjen.
...så jeg ikke mister det som virkelig betyr noe:
Hvem jeg er som person, ikke som artist.
José. Se der.
Det står "J Balvin".
Hei!
Hei, unger, skal dere ikke si hei?
Alt vel?
J Balvin!
Ha det!
Her er siste nytt.
Fagforeninger, sosiale organisasjoner og universitetsstudenter
gjentok kravet om en nasjonal streik.
"Gutten fra Medellín", J Balvin, presenterer
Arcoiris Tour...
...i byen som skjenket ham til verden.
Lørdag 30. november på Atanasio Girardot stadion.
HUSET TIL JOSÉ
Ok, så i morgen. Først...
...trening.
Eller vent. Meditasjon først.
Meditasjon.
Noter "meditasjon" to ganger, så jeg ikke glemmer det.
SJEFSASSISTENT
Jeg besøker foreldrene mine på tirsdag.
Vi bør dra til stadionet en av de nærmeste dagene.
Vi drar dit hver dag.
PERSONLIG ASSISTENT
-Hvorfor har du notisbok? -Hei, Iván!
FORRETNINGSFØRER
Vil dere se noe som vil blåse flettene av dere?
Alle drømmene mine...
Nittini prosent har blitt oppfylt.
Monterrey-konserten,
Mexico City,
Chile, Argentina, Saudi Arabia,
og nå stadionet i Medellín,
den aller største drømmen.
Så hvorfor er du så nervøs?
Kom an, mann. Seriøst? Et helt stadion alene...
Jeg er ingen artist. Jeg forstår ikke hva du føler.
Det er første gang. Jeg skal holde en stadionkonsert alene.
Den er allerede utsolgt! Hva er du redd for?
Jeg husker at jeg var på konserter på det stadionet for 15 år siden,
med Nicky, Yankee, Ivy Queen... Alle legendene.
Og jeg drømte om å stå der en dag.
Hvilken konsert var den vanskeligste?
Puerto Rico.
Ja, helt klart.
Jeg var i en kjip sinnsstemning i Puerto Rico.
I går, på treningssenteret med Gordo, begynte jeg å få den følelsen igjen.
Og jeg tenkte: "Faen, denne dritten er tilbake."
Hva føler du?
Som om du ikke er der, ikke er til stede i kroppen din.
-Alt virker bra, ikke sant? -Ja.
Alt ser bra ut på utsiden, men ikke inne i hodet ditt.
Det er et sant helvete.
Skjønner dere hva jeg mener?
Som: "Hvorfor føler jeg denne dritten?"
Det er en frykt for frykten.
Og du kan bare lure hjernen ved å fokusere på her og nå.
Når jeg står på scenen, fokuserer jeg på å synge.
Du avleder følelsen.
Med folka på konserten?
Med noe du kan fokusere på.
Det verste du kan gjøre er å avlyse turneen.
Bare jeg kommer meg opp på scenen, går det bra.
Vi er klovner på scenen.
Smiler, mann.
Derfor elsker jeg Hector Lavoe-sangen, "El Cantante".
Den er faen så bra.
Ja. Det er favorittsangen min.
JOSÉ SOM 13-ÅRING
Jeg vokste opp i Medellín
i et middelklassehjem med en fot i to verdener.
De rike vennene mine så meg som fattig,
og de fattige vennene mine så meg som rik.
Faren min lærte meg å jobbe hardt.
Og moren min oppmuntret meg til å drømme.
Da jeg var 17, mistet faren min jobben,
og familien fikk økonomiske problemer.
Jeg ville ta vare på dem, og det eneste talentet jeg hadde, var musikk.
Jeg drømte om å bli stjerne,
men jeg visste at jeg måtte jobbe hardt for å oppnå det.
Min første kjærlighet, La Mona, og jeg
flyttet til Miami for å forfølge drømmen min i USA.
Men livet som immigrant i Miami var tøft...
...skikkelig tøft.
Jeg levde et dobbeltliv,
malte hus på dagtid til livets opphold,
og så, om kvelden lot jeg som jeg var en stjerne,
kjørte limousiner som ikke var mine
og pyntet meg for å gjøre små konserter.
Jeg var veldig frustrert.
For jeg ville være noen.
Jeg ville ikke dra tilbake til Colombia som en taper.
Men jeg hadde det ikke bra i USA,
med dette falske livet.
Det var første gang jeg ble rammet av depresjon.
Du vil bare dø.
Hjertet ditt blir hardt, og angsten kommer,
og så begynner du å føle deg fortapt.
Noen fortalte meg om sovepiller...
...og jeg tok fem hver kveld.
Jeg føkka opp hjernen min.
Depresjon er helvete.
Den er sterkere enn deg.
Ingenting gir mening.
Jeg vurderte til og med selvmord.
Jeg husker at jeg ringte til moren min og gråt...
"Hvorfor valgte jeg denne karrieren?"
Jeg bestemte meg for å dra hjem til Medellín.
Men jeg var ikke klar til å gi opp drømmen.
Hei! Hør på dette. Hva syns dere?
Ideen... Det er fortsatt bare et utkast!
Yo, Shako!
Hva skjer, mann?
Da jeg kom tilbake til Medellín, visste ingen hvem jeg var.
Så jeg begynte å jobbe uten stans,
gjorde konserter over hele byen... På gata, på skoler, på treningssentre,
overalt hvor de ville ha meg.
Jeg sa aldri til nei til noen.
J Balvin, El Negocio.
Vår neste video vil være fra et femstjerners hotell
i New York eller Los Angeles.
-Om Gud vil, Gud velsigne oss. -Amen.
Den første gangen jeg hørte sangen min på radio, var klokka tre om natta,
og jeg husker at jeg...
...gråt.
Gråt av glede.
Den ble en hit i byen min.
Og jeg tenkte: "Jøss, folk føler et bånd til meg."
Det var min egen by som hjalp meg med å få opp energien
og få musikken min fram.
Det er derfor de kaller meg "El Niño de Medellín",
"gutten fra Medellín".
Og her er vi.
Forsiktig med bikkja.
Colombia, Medallo... Så fett.
José!
José ønsker å være med dere alle. Det er derfor han er her.
Når dagen er over, når han er ferdig,
skal han ta en haug med bilder sammen med dere.
José!
Jeg klarer ikke å si nei til noen. Det var sånn jeg ble oppdratt.
Hvis folk spør om et bilde eller noe sånt, gjør jeg det bare.
Jeg har OCD. Er det sånn du sier det?
Hvis jeg ikke tar et bilde,
vil jeg huske den personen for resten av livet.
"Faen, jeg tok ikke bilde sammen med den fyren."
Takk. Hva skjer? Alt vel?
Ok.
Hva driver de ungene med?
José!
Unnskyld meg.
Han her er tøff.
-José, ett bilde! -Greit.
Da jeg var en ukjent i bransjen,
sa moren min: "Du kommer til å møte mange viktige personer."
Balvin!
"Men uansett hva som skjer,
vær deg selv. Aldri lat som.
For den dagen du tror du er en stjerne,
slutter du å skinne for meg."
Gi applaus for José!
Dekk.
Hvem er en stor bisk?
"Colombia slutter seg til den latinamerikanske våren..."
"Demonstranter fylte gatene
for å vise sin misnøye med styret til president Duque."
"Alle håper at Balvin skal si noe viktig
om det som skjer i Colombia."
Hei...
Herregud. Sjekk det ville håret ditt.
Hvorfor halter du?
GAMMEL VENN
Fordi jeg er sliten.
Hvordan har dagen din vært?
Knallbra! Jeg tilbrakte hele dagen i Comuna 13.
-Og nå har jeg sår hals. -Ta en Strepsil. Du må suge på den.
Ja, det ville vært flott.
Ny frisyre, eller på vikende front?
Uansett om frisyren er ny eller på vikende front, er det stygt.
-Og foreldrene dine? -Bra.
Har du hørt om rabalderet de gutta lagde?
"Doble Porción", rapperne fra gata.
Hva har de gjort?
De kritiserer meg, sier: "Hvor er gutten fra Medellín?"
Truer med å demonstrere mot konserten.
Dette er det eneste landet der artister er forventet å gjøre ting
som ikke handler om å være artist.
Du skal opp på scenen, synge og underholde folk.
Det verste er at hvis du sier noe, blir det feil.
Og hvis du ikke sier noe, blir det også feil. Du taper uansett.
Livet består av mange opp- og nedturer, utfordringer.
Alt det kan være utløsende faktorer.
Når du lider av angst eller depresjon, føler du deg utenfor kroppen,
og du er bare ikke til stede.
Frykten blir bare større og verre.
Men hvis det kommer, vet du at det vil gå over.
Det kjennes som om det aldri vil gå over, men det gjør det.
Og jeg blir sterkere.
FEM DAGER TIL KONSERT
"Colombia Despierta."
"Colombia våkner", det er hashtagen
knyttet til de største demonstrasjonene i landet på mange år.
Jeg er student!
Det er på tide å kjempe!
Hundretusener tok til gatene
idet sinnet øker mot president Iván Duque og regjeringen hans.
Sosiale aktivister har til stadighet anmeldt
Duque for å sabotere den historiske fredsavtalen i Colombia.
Dette er ingen tilfeldighet.
Dette skjer fordi folk trenger å bli hørt.
Vi er lei. Vi har fått nok. Men enda viktigere: Vi har våknet.
Lenge leve den nasjonale streiken!
Demonstrantene krever sosiale og økonomiske endringer
som ennå gjenstår å skje.
Og regjeringen lytter ikke.
Hei, Fede. Hvordan går det? Hvordan er ståa?
ORDFØRER PÅ TELEFONEN
Så du demonstrasjonene i morges?
Og de i går kveld?
Hodet mitt eksploderer snart,
for vi trenger at konserten blir sinnssykt bra.
Ok, ha det.
Balvin!
Hva skjer, konge?
Kan du si hei til Juan Andrés og María Luisa?
Ja.
Hei, Juan Andrés og María Luisa, en hilsen fra J Balvin.
En gang til.
Hei, Juan Andrés og María Luisa, en hilsen fra José. J Balvin.
-Takk. -Bare hyggelig.
Det er som en film her inne. Halve Medellín er her.
Hva skjer?
La oss ta bilder nå, så jeg får trent.
-Vi elsker deg! -Takk. Jeg elsker dere òg.
Folk er superbegeistret.
De går på maskinen ved siden av ham for å ta bilder.
J Balvin trener på treningsstudioet mitt.
Skal du på konserten på lørdag?
Selvsagt!
Vi har lagt hjerte og sjel i denne konserten.
Jeg er takknemlig hver dag, G. Hver eneste dag.
MUSIKER
Tusener av colombianere var i gatene
i demonstrasjonstog, markeringer og streiker.
Det var 134 markeringer og 184 demonstrasjonstog over hele landet,
ifølge det nasjonale politiet.
President Iván Duque ønsker å forhindre at demonstrasjonene blir voldelige,
slik vi har sett i andre land i regionen.
Har du sett dette?
Ja, jeg leste det i går.
Jeg skjønner ikke. Hva skjedde?
Folk flippa på grunn av det du sa i Mexico?
Det er fordi jeg ikke har sagt noe om demonstrasjonene.
Kan du sjekke hva denne fyren sa?
Hva het han igjen?
Mañas Rufinest.
Her er han.
Saken.
"De fjerne stjernene..."
"...som følger med på ilden fra Miami, men som holder seg unna flammene."
"Hvor er El Niño de Medellín?"
"Kopierer konsepter herfra
for å selge dem som om de var hans, og selger den jævla konserten sin..."
Dæven.
Det var noe dritt.
Fyren er en taper.
Mañas, hvordan går det?
Jeg er i Medellín, om du vil treffes ansikt til ansikt.
Jeg vil gjerne forstå hva problemet ditt med meg er.
Da drar vi.
Før vi begynner: Hvis det er et TV-program, gjør dere sånn.
Hvis det er en film, gjør dere sånn.
En sanger!
Som er tjukk!
EKSKJÆRESTE
Tjukk!
Pavarotti!
Tre tjukke sangere?
Backstreet Boys!
Men hva betydde dette?
At det var en gruppe sangere!
Ikke tale om!
José!
Han legger den tilbake.
En sanger!
En gruppe!
NSYNC!
-Se. -Få se.
Hei, Marta, din dust, vi har for lite godteri.
Driver du og spiser det?
Disse arbeidstakerne eier ikke grenser.
KJÆRESTE
Jeg tok pillen, ikke sant?
Ja.
Du må hvile, om så bare litt.
Ikke en hel dag, men litt.
For å få tilbake kreftene.
Slapp av i hele kroppen.
Jeg var så nær deg i natt.
Hva?
Jeg holdt meg inntil deg hele tiden.
Kom, så legger vi oss.
FIRE DAGER TIL KONSERT
Situasjonen vi har nå, med alle demonstrasjonene,
gjør ting vanskeligere.
Det gjør meg skikkelig nervøs.
Jeg må være veldig forsiktig med hva jeg sier.
Jeg vil ikke inn på politikk, for det er ikke greia mi.
Jeg vil bare fokusere på å gi lys til verden.
Jo mer du gir, desto mer får du.
Da jeg innså at musikk er et middel
og ikke et mål i seg selv...
MUSIKKPRIS 23. FEBRUAR 2017
...innså jeg at mitt ansvar er å oppmuntre folk til å drømme.
Dette er et bra øyeblikk for latinamerikanere til å samles
og vise verden hvor kule vi er,
at dette er en vakker generasjon og vi er sterke.
Vær ekte. Vær ekte til døden.
For meg innebærer det å ha suksess et stort ansvar,
særlig som representant for Medellín
overfor resten av verden.
Lenge var Medellín kjent som byen til Pablo Escobar,
en by definert av kokain og narcos.
Drømmen min var å endre på det.
Det har alltid vært drømmen min,
å nå andre på spansk.
Vi sitter her og snakker engelsk, men musikken min er på spansk.
Nitti prosent vet nok ikke...
-De skjønte ikke hva jeg sa. -Nei.
Hundre prosent. Men de følte vibbene.
Mens jeg jobbet meg opp i bransjen,
var det mange som sa at jeg måtte synge på engelsk
for å bli verdensstjerne.
Men det var viktig for meg å være tro mot folket mitt
ved å gjøre det på spansk.
Og vet du vet? Alt ordnet seg.
VISNINGER
Gutten min.
MOREN TIL JOSÉ PÅ TELEFONEN
Det åndelige livet ditt og yrkeslivet ditt er som et puslespill
der hver brikke finner sin plass.
Faen.
Hva er det?
Studentene har stengt motorveien.
Det blir verre for hver dag.
For hver dag blir du et bedre menneske,
noe jeg har bedt mye om i bønnene mine.
Jøss!
De varslet nasjonal streik på onsdag, igjen!
De skal gå i demonstrasjonstog og stenge gatene igjen.
For et jævla rot, mann.
José.
Er du klar?
Ok, da setter vi i gang!
Kom igjen!
Megaland-konserten har blitt utsatt.
Det er den andre konserten som blir avlyst denne uka grunnet den nasjonale streiken.
Helvete.
Hva er det?
De har avlyst Megaland-konserten!
Pope!
Skjer, G?
For å si det som det er, er halsen min føkka.
Men fanken, de avlyste Megaland-konserten!
Hva? Hvorfor?
På grunn av streikene.
Hvem skulle spille på Megaland?
Ricky, Sech...
Vel, la oss betale for dem som kan komme.
Jeg mener Daddy Yankee og alle de folka der.
Jeg skal prøve å få det til.
Jeg betaler. Jeg blåser i hva det koster.
Medellín fortjener et makeløst show.
Helt klart.
Ok. Fiks det.
Jaime!
Skal vi begynne?
Vi setter oss her.
Vil du snakke om alt?
Alt. Du kjenner meg.
Jeg kødder ikke.
Det drar seg til, hva?
Hva da?
Det de sier om det politiske ståstedet ditt.
For meg er disse tingene veldig...
Jeg liker ikke det som blir gjort mot menneskene.
Men nå skal vi liksom være "landets presidenter"
og si hva som er rett eller galt.
Vi som pleide å være det som var galt i samfunnet, det de ikke ville høre.
Og uansett hva jeg sier, vil de ikke være fornøyde.
For hvis jeg ikke støtter det de mener jeg burde støtte,
er jeg en kødd.
"Lett for deg å kritisere fra huset ditt i Miami."
"Lett å kritisere fra 30 000 fot oppe i lufta."
Men de snakker ikke om det harde arbeidet vi gjorde for å komme hit.
Folk ser det gloriøse, men kjenner ikke historien som ligger bak.
De kjenner ikke historien.
Mange av disse folka som angriper oss...
...har det sikkert veldig tøft.
Ja. Er det min skyld? Det er det ikke.
Navnet mitt, J Balvin, sto aldri på stemmeseddelen.
Og det interesserer meg ikke i det hele tatt.
Jobben vår er å underholde.
Nettopp. Takk for at du tok deg tid, José.
-Hallo. -Hei, José. Hva skjer?
Jeg ligger her med en jævlig sår hals som tar livet av meg.
Er du syk?
ÅNDELIG VEILEDER
-Det er nok nervene. -Hvordan gikk det i Comuna i går?
Fantastisk.
Sang du? Var folk fornøyde?
Helt klart.
Bra. Hvordan går det ellers?
Alle kritiserer artistene nå, på grunn av denne streikesituasjonen.
Særlig meg.
Det er som om de hater meg uten grunn.
Ja, men ikke tro at det er hele landet som snakker.
Hvis du tar det personlig,
vil du ikke kunne se hva du gir til Colombia.
Ja, ok, så...
Jeg sender deg melding så snart fotosesjonen er over.
Ok, si når, og jeg kommer.
Og si ifra hvis du vil ha noe spesielt å spise.
Jeg trenger bare en god samtale. Det er alt.
Ok, fint. Klem.
Ha det. Glad i deg òg.
Du må passe på helsa di
og ikke la dette gå inn på deg.
Ellers vil det dra deg ned.
Det burde ikke det, men det gjør vondt.
Alle Instagram-kommentarene, alle angrepene, alt det der.
Men det er ikke mot deg.
Og du kan ikke forvente at alle skal elske deg.
Jeg husker da vi traff hverandre.
For rundt ni år siden.
Du likte meg ikke.
-Jo, det gjorde jeg. -Nei!
Jeg gjorde det, men...
Du ville ikke ha meg i huset.
Jeg elsker alle mennesker.
Det jeg ikke ville,
var at datteren min skulle ha en reggaetonero-kjæreste!
Jeg ville ikke ha en reggaetonero fordi...
Skal jeg si det kjærlig eller rett fram?
-Begge deler. -Ok, begge deler.
Fordi datteren min forelsket seg i en artist.
"J Balvin, den berømte artisten."
Men hun må ikke forelske seg i artisten. Hun må forelske seg i José.
Mennesket.
Karakteren "Balvin" må presentere seg for verden som en playboy...
...som reiser verden rundt og blir forgudet av alle kvinner.
Men jeg skjønte at identiteten din var blitt borte
mellom artisten og mennesket.
Jeg så at José hadde det vondt.
Og Balvin var den sterke, ikke José.
Men José har beina på bakken.
José kommer først.
Så Balvin.
Når jeg går på scenen, blir jeg til en annen.
Mitt alter ego, J Balvin.
Spenningen mellom José og J Balvin
bidro til angsten og smerten og depresjonen.
Jeg gikk til helvete som svært ung fordi jeg ville være en annen
med smykker, jenter, biler.
Jeg gikk meg vill, og jeg glemte José.
Jeg hadde hatt panikkangst og angstanfall,
og noen ganger ville jeg bare spise og sove.
Jeg ble feit.
Jeg har ikke noe imot fedme, men jeg var en tynn guttunge.
Og jeg veide 125 kilo, som er, jeg vet ikke,
rundt 200 pund eller noe.
Jeg var desperat.
J BALVIN PÅ SYKEHUS:
SANGER SENDER "TAKK"-MELDING TIL FANSEN ETTER HELSEEPISODE
SISTE NYTT: J BALVIN AVLYSER UAE-KONSERT PÅ GRUNN AV SYKDOM
Vi hørte at du var å sykehus.
Vi håper du føler deg bedre.
Hvordan har du det? Går det bra?
Litt bedre.
Jeg håper du snart blir bedre.
Hva sa legen?
At jeg er bedre, men at jeg må hvile.
Jeg hadde det vondt,
og magefølelsen var å fortelle hva jeg opplevde.
Så jeg begynte å åpne meg og snakke om depresjonen.
Jeg vil ta opp et tema det sjelden blir snakket om.
Angst.
Det hjalp meg, som en form for terapi.
Gutta, venner, brødre, søstre.
Dere er ikke gale om dere er deprimerte.
Dere er ikke gale!
"Du har penger. Du har alt." Det er bare dusterier!
Jeg kjenner folk med all verdens penger, som prøver å håndtere depresjon.
Ingen sier: "Jeg ønsker å hyperventilere.
Jeg ønsker å føle det som at jeg kveles.
Jeg ønsker å føle for å stikke av.
Jeg ønsker å føle det som at jeg skal dø.
og jeg ønsker å føle det som at jeg mister kontroll over kroppen min."
Ingen i hele verden som jeg vet om.
Jeg snakker om min sannhet og hva jeg føler.
Og jeg vet at det fins tusener som meg...
...som har opplevd det samme.
Folk kommer bort til meg under konserter eller signeringer
og sier: "Takk for det du sa. Du fjernet stigmaet rundt disse temaene."
Hvis noen av dere har vært gjennom noe lignende,
må dere bare huske at lyset kommer tilbake,
og det er derfor vi har lys her i kveld.
I de vanskeligste øyeblikkene prøver jeg bare å få kontakt med meg selv.
Jeg ser ikke utover.
Jeg ser innover.
Meditasjon er grunnen til at jeg ikke bruker dop,
ikke bruker alkohol.
Meditasjon har reddet livet mitt.
Helt klart.
Jeg vil bare bli bedre for hver dag, skjønner?
Og det tar tid.
TRE DAGER TIL KONSERT
Hei, G.
Hei.
Jeg ringer for å fortelle dere at demonstrasjonene har startet igjen,
så vær forsiktig med hvilken vei dere tar
og se opp for stengte gater.
Ok, ha det.
Massedemonstrasjoner i Colombia igjen,
med godt over en million mennesker i landets gater.
De største massedemonstrasjonene Colombia har sett på mange år.
Disse vandalene vet ikke engang hva de ber om.
De er sosiale utskudd.
Vi er lei av å bli marginalisert og fjernet.
Vi er lei! Det er på tide med forandring!
Opprørspoliti skjøt tåregass mot demonstrantene
som stengte av hovedtransportårene i Bogotá, Cali og Medellín.
Regjeringen kunngjorde at grensene ville bli stengt.
Myndigheter ble også gitt autorisasjon til å innføre portforbud.
Sammenstøt mellom politi og demonstranter
over hele landet førte til 270 skadde, deriblant 150 politifolk,
samt tre dødsfall.
Han ble truffet i ansiktet!
Mordere!
Noe som aldri vil vende tilbake, er smilet til Dilan Cruz,
den unge demonstranten som har blitt et symbol
på den dype politiske og sosiale krisen i Colombia.
Jeg har ikke sett byen så på kanten på over 20 år eller mer.
Fullstendig kollaps.
Se så full broen er.
-Faren min sto fast i to timer. -Sånt skjer aldri her.
Det er seriøst, mann.
Ja, og han gutten de skjøt i hodet... Dilan.
Jeg hørte at konserten til Fonseca ble avlyst.
Ja.
Og Megaland.
Men det er i Bogotá, mann.
Jeg har håp.
Vi får se hva som skje i morgen.
-Jeg har håp. -I morgen.
Jeg har håp.
-Jeg vet det. Jeg òg. -Jeg har håp.
Men vi vet ikke hva som vil skje før i morgen.
Jeg har håp.
Jeg trenger ikke den negative energien din.
Jeg kan gå. Jeg går.
La oss tenne et lys og be om at ingenting skjer.
Vi tenner et lys.
Har vi et lys?
Se hva jeg fant.
Ingenting vil skje på lørdag. Si det.
Ingenting vil skje på lørdag, bare fine ting.
-Og halsen min vil bli bedre. -Den blir bedre av seg selv.
For fred i landet.
Det er derfor vi holder denne konserten.
PSYKIATER
Dere kom samtidig. Planla dere det?
PERSONLIG LEGE
Er det legenes dag?
-Hvordan har du det? -Stressa med alle demonstrasjonene.
Jeg har med medisin til deg.
-Hva er det? -For halsen din.
Lukk opp munnen. La meg ta en titt.
-Selvsagt. -Hva?
Den er rødere enn en jævel.
Den svir som faen.
Han har alvorlig strupekatarr.
Gå ovenpå.
Verdens beste leger, så de måtte komme begge to.
En til å holde ham, den andre til å sette sprøyta.
Nei. Faen. På høyre side, forsiktig!
Det fins ingen annen måte. Dette gjør vondt.
Jeg vet det, men...
Jeg har en stødig hånd, men det gjør vondt.
Men veldig effektivt.
Er du sikker på at du vet hvordan det gjøres?
Jeg ville aldri latt en psykiater gjøre det.
-Faen! -Det svir, ikke sant?
Ferdig.
Men jeg sølte litt på buksa di, Louis Vuitton.
Du må hvile i et par dager framover.
Ok, unger, vi stikker.
Ha det.
Ha det, glad i deg.
Takk.
Ring meg hvis du trenger noe.
Kamerat.
Det er grusomt med den guttungen som ble drept av politiet.
Så ille.
Se på denne sammen med meg.
Dilan.
Det er så trist.
-Jeg vet ikke om jeg burde legge ut noe. -Det er ikke jobben din.
Alle artister er forskjellige.
Noen digger politikk,
og noen av oss foretrekker å snakke om drømmene våre.
Og det må du fortsette med.
Jeg kan ikke si min mening om noe jeg ikke vet for sikkert.
Og det er en ansvarlig måte å håndtere det på.
Men det gjør meg ikke mindre colombianer.
Hvis jeg har tidd tidligere, er det ikke fordi jeg ikke bryr meg.
Men dette er første gang på mange år at nasjonen...
...har det så ille.
Uansett hva jeg sier, vil de angripe meg.
Det er normalt.
Jeg kan ikke bare skrive at "han døde". Da vil folk snu seg mot meg.
Guttungen døde ikke.
Han ble drept, mann!
Han døde ikke. Han ble drept!
Hva er hashtagen?
"De drepte ham."
-Skal du legge det ut? -Klart.
Hvorfor?
Hva syns du?
Jeg vil ikke gjøre feil.
"Mine dyptfølte kondolanser til familien.
Livet hans ble revet vekk mens han kjempet for drømmene sine."
Det er fint.
Greit.
Det er lagt ut.
Å, faen! Det er allerede 200 svar.
På hvor mange minutter? To?
Hva gjør du?
Bare ignorer dem.
"Seriøst? Sier han noe først nå?"
Ikke svar.
Greit.
Jeg har håp om at når konserten skjer,
vil det være et humanitært øyeblikk, ikke politisk.
Jeg har håp.
Vi planla konserten for fem måneders siden,
men vi planla ikke for den situasjonen vi står i nå,
med alle demonstrasjonene og volden.
Det er sinnssykt.
Jeg trodde jeg visste hva slags artist jeg ville være,
men nå vet jeg ikke hva jeg skal gjøre.
For jeg kjenner ikke virkeligheten som utfolder seg i landet mitt.
Plaza Bolívar i Bogotá ble til en slagmark
da en gruppe hettekledde menn angrep kongressen,
domstolen og rådhuset.
Folk er ikke dumme.
De vet hvem som er ekte og hvem som ikke er det.
Det respekterer jeg.
Men av og til tenker jeg:
"Hvorfor dømmer de meg så hardt for dette?"
"Slike falske tårer..."
"Du driter i hva som skjer i landet ditt..."
"Den lunkne gutten fra Medellín"
"J Balvin, fortsett å lage musikk og ikke bry deg om hatere..."
Så noen ganger har jeg bare lyst til å...
...bli usynlig.
Men så tenker jeg: "Hvordan vil jeg ha det
hvis jeg ikke føler kjærligheten fra folk?"
Hei!
Bær henne i beina. Sånn.
Se på Sky der borte.
Grisehviskeren.
Hvor gammel er du? Ti?
Jeg er gutten fra Medellín. Jeg er sju!
-For en vakker utsikt. -Nydelig!
Du kan se hele byen.
Las comunas er der borte.
Manrique, der borte.
-Nå er det ikke lenge til. -Bare 48 timer.
Herregud!
Jeg gleder meg.
Her om dagen spurte noen meg hvor gammel jeg var.
Jeg glemte alderen min helt og sa jeg var yngre enn jeg er.
Det er som om sjelen min ikke godtar
at jeg blir eldre.
Ja, helt klart.
Er kamera på?
La meg se om kamera er på.
Hei, folka mine. J Balvin her, på turné.
Jobber med alle artistene. Alt er bra.
Vi er på vei til konserten vår i kveld.
La oss håpe at det blir stappfullt.
For øyeblikket er det ingen her.
Vi gleder oss til å se hvordan det er om et år eller to.
J Balvin, på huset!
Et bilde, kompis?
Ta vare på deg selv.
Alt vel, konge. Takk.
Vi elsker deg, José!
Hva spiser du?
Du må gjennom helvete for å føle himmelen, vet du?
Folk i Medellín vet det.
Jeg startet på bunnen.
Men det var ikke flaks.
Det var bare store ofre, hardt arbeid...
...og en stor drøm.
Å, dæven.
Lik meg eller ikke,
men vit at jeg jobbet veldig hardt for det.
Og det er et faktum.
Jeg tenkte på den første gangen jeg var her.
Det var en fotballkamp, og jeg hadde en liten opptreden på scenen.
Jeg sang, men ingen fulgte med.
Og nå er vi her.
Drømmer er utrolige, mann.
Det er det som er så vakkert med drømmer.
Så lenge du har en drøm, har du en grunn til å stå opp og jobbe.
Hva skjer?
-Hvordan går det? -Bra.
Når er konserten, i morgen?
Ja.
Det kommer til å bli flott
når lysene blander seg med lysene fra nabolaget.
Du må kose deg med dette, for du fortjener det.
-Du har holdt på i 15 år? -Ja, i 15 år.
For meg er du et tydelig eksempel på suksess.
Du vant en Grammy og alt.
Men det er bedre å ha folkets kjærlighet og respekt.
-Folk føler at du gjemmer deg... -Nei.
Som om ingen kan røre deg, selv om de kaster stein for å vekke deg.
Min intensjon var ikke å angripe deg,
men at du skulle høre på oss og si noe om det.
Men hva faen har jeg gjort, mann?
Folka som demonstrerer i gatene er fra min generasjon.
De ser på deg som et eksempel på suksess.
Jeg skjønner det.
De ber bare om skikkelig utdanning.
Og når de går til legen,
ønsker de bare å bli godt behandlet og ikke sendt hjem med en Paracet.
Skjønner du hva jeg sier?
Hva som helst fra deg vil virkelig hjelpe dem.
-For de dreper ungdommene, mann. -Ja, det er vondt.
For det skjer her i byen.
Jeg ble født her. Jeg vokste opp her.
De drepte en guttunge, mann. Det liker jeg ikke.
Kanskje det er det folk trenger å høre fra deg akkurat nå.
Har alle fått sjampanje?
Jeg er ingen god taler. Jeg er mye bedre til å opptre.
Først vil jeg takke hver enkelt av dere.
Dere er familien min.
Takk til Carlos López.
Takk
for at du hjelper meg med å være kjemisk stabil.
Takk.
Til foreldrene mine, som er her.
Her er gutten fra Medellín.
Det var dere som skapte dette monsteret.
Takk, mamma og pappa, for at dere er her. Jeg er glad i dere.
Til tanten min og lillesøsteren min der borte.
En liten familie.
La Mona! Den første jeg fortalte at jeg ville synge,
og hun sa at alt ville bli bra!
Så her er du!
Skål for José!
Skål, alle sammen.
La oss spille litt musikk.
Skål.
KONSERTDAGEN
Jeg ringer fordi jeg prøver å komme meg på konserten din.
Men vi venter en baby når som helst nå.
En ny baby?
-Ja. En gutt til. -Herregud! Gratulerer.
Jeg vil ikke at du skal bli sur på meg.
Nei. Aldri, G.
Det at du ringte meg, er fantastisk.
Jay-Z. Hva skjer?
Hei, gratulerer. Gratulerer med alt, mann.
-Lykke til i kveld. -Takk, mann.
Velsigne deg, og respekt. Si hei til kona di også.
Min G, min G.
Ha en fantastisk konsert. Jeg er stolt av deg, broder.
Jeg skulle ønske jeg var der, men jeg er her og gjør The Voice.
Men gratulerer, mann.
Når vil du være der?
Rundt sju.
Få se halsen din.
Igjen.
Vi skal fullføre behandlingen vi startet for to dager siden.
Nei! Den er fortsatt i kroppen min!
Rolig.
Assistenten.
-Jeg sa det til deg. -Jeg vet det.
Hei, Mr. Scooter.
Hvordan går det?
-Bra. -Min G.
-Hei, dere. -Hei.
-Hvordan går det? -Går det bra?
-Kan jeg stjele deg? -Ja.
Jeg vet at du måtte ta en stor avgjørelse
om du skulle legge ut posten om den unge mannen som ble drept.
Og du bestemte deg for å gjøre det, men nå er folk sinte.
De er sinte fordi de føler at det du sa
var en erkjennelse av guttungens død,
men ikke av hvorfor han døde.
Når du blir musiker, er ikke målet ditt å bli politiker.
Nei, for helvete.
Men når du har en plattform som er større en politikernes,
der du kan inspirere folk over hele verden...
...innebærer det et visst ansvar.
Du og jeg får leve privilegerte liv.
Vi ba ikke om å få det ansvaret. Men når det dukker opp, må du gjøre det.
Hvis du ser på musikkhistorien,
vil du se at artister alltid har gått foran og endret ting,
for de er folkets stemme, som N.W.A.
De var det nabolagets stemme.
Ja, men det er høyre og venstre.
Det er ungdommer som vil ha dette, og ungdommer som vil ha dette.
Ja, men vet du hva?
Du er her på grunn av de ungdommene.
-Jeg skjønner. -Du kan si...
Her er greia. Jeg ser aldri på meg selv som J Balvin.
Jeg vet at dere vil si...
Du jobber med de største superstjernene. Jeg snakker ikke om meg engang.
Jeg ser ikke meg selv slik folk ser meg.
For jeg henger bare med mine nærmeste. De ser bare José.
Ja, men selv om du er José og ikke J Balvin,
kan du likevel ha et perspektiv på det.
J Balvin har en plattform. José er den som må snakke.
Ja.
Og sannheten er
at store artister er dem som bruker stemmen sin for andre.
Vil du være en artist som snakker for seg selv?
Eller vil du være en artist som tar risken og snakker for andre?
Jeg vil studere
for å forandre samfunnet
for kampen!
Jeg trodde du skulle skrive "amor" her, men du skrev...
"A-M-O-R."
Jeg skriver "amor" her og "fred" der.
Du ødela det. Det skulle være smått.
"A-M-O-R."
Hvor stort tror du det blir?
-Hva? -Jeg kan gjøre det på nytt.
-Så du størrelsen på A-en? -Ja.
Den tar opp hele denne siden. Hvor skal du skrive resten?
"Amor" her og "fred" her.
-La ham gjøre jobben sin. -Han her gjør meg forbanna.
-Se den veien så jeg kan bli ferdig. -For en masekopp.
TO TIMER TIL KONSERT
Jeg har lyst til å gråte. Jeg vet ikke hvorfor.
Jeg er veldig redd.
Det føles som om jeg mister kontrollen.
Nei.
Dette er bare nerver før showet.
Jeg er nervøs. Jeg skjelver.
Det kjennes som begynnelsen på et panikkanfall.
-Hva er det? -Ingenting!
Hva mener du med ingenting? Jeg er redd for å få et panikkanfall.
Nei, det er bare nerver før konserten. Det er normalt, kompis.
Du skal holde din største konsert noensinne.
Ikke bare profesjonelt, men også personlig.
Selvsagt er du stressa.
Bare aksepter at du er redd, men du får ikke et panikkanfall.
Tok du alt som vanlig i dag?
Ikke? Du må ta dem.
Jeg tok ikke angstmedisinen. Jeg glemte den.
Hvorfor er det folk her?
Her.
Ta dem imot med kjærlighet.
Én, to og tre.
Hvor skal denne?
-Der? -Nei.
Ikke det? Her, på denne siden.
Nei.
-Gutten min, hva trenger du? -Ingenting. Kom igjen.
José, hva mer vil du jeg skal ta meg av?
Hva skal du gjøre med denne?
Vi legger den her.
Ok, da går vi.
Kom igjen.
Skal vi?
La oss kaste alle disse.
Du vil ikke ha rot.
-Nei. -Perfekt.
Er svømmebassenget av?
Elskling, hjelp meg å kaste dette. Jeg vil bare sove når jeg kommer tilbake.
Ja, best å ikke ha noe rot.
-Slår denne av alt? -Ja, elskling. Denne.
-Denne? -Ja, her.
Álvaro, kom igjen!
Elskling!
Medellín er klar for J Balvin-konserten på stadion.
Kritikere av J Balvin kaller ham lunken
når det gjelder tema som demonstrasjonene eller sosiale problemer.
Men hva er artistenes rolle?
Folk bygger opp så mange forventninger.
J Balvin la faktisk noe ut på Instagram.
Hva tenker du om de negative reaksjonene på sosiale medier?
Han kunne ganske enkelt ha tiet.
Forblitt apolitisk og ikke uttrykket noen meninger.
De angrep ham temmelig brutalt på Instagram.
Vi må ikke kritisere artister.
-Mot ulikhet. -Det Balvin gir til Colombia er...
-Han vil ikke innta en holdning. -Dialog og toleranse...
Tusenvis av mennesker ønsker en bedre framtid.
Det er umulig å ikke ha meninger.
Tiny, er alle her?
Vent.
José. Alle sammen...
Tiny, går det bra?
Alle er på plass. Dette går bra.
Alt i orden. Kom igjen.
G, alle er på plass.
Jeg fikk nesten panikkanfall nå. Føttene mine skalv.
Ikke la det gå inn på deg. Alt er perfekt.
Jeg hadde møte med hele teamet. Det er gjort noen endringer.
Alle er stressa. Alle er på tuppa, men vi må holde oss rolige.
Bare pust dypt inn, slapp av og ha det gøy.
Dette er din kveld. De elsker deg.
Jeg er her. Alt ordner seg.
Slapp av, jeg er her.
La oss gå rett til meditasjon.
Når du tror at du er ansvarlig for alt, får du panikk.
Men du er ikke det. Vi er for små til å bære alt alene.
Det er energien din som har kraften.
Energien som folk dør etter å få se.
Du vet ikke engang hvor mye du har. La den strømme gjennom deg.
Bare gi deg over til Gud.
Jeg trodde jeg var død.
Jeg vet ikke hvor jeg var.
Bare kos deg. Det er alt.
Kom igjen.
-Kom igjen. Jeg kan gå først. -Kom igjen.
Takk for dere er her med oss.
Dette har vært en drøm i 15 år.
Dette har vært en prosess. Steg for steg.
Publikum venter på oss, de vil ha oss,
og vi har stemmen.
Takk til José, Fabio, Jesús, Scooter.
La oss få dette til å skje.
Alt er glede.
SAMARBEIDSPARTNER
Dette er glede. Jeg elsker dere alle.
-Vi elsker deg. -Kom igjen.
Gutten!
Én, to, tre, gutten!
-Pope sier når du skal ut. -Har du sett?
Fantastisk!
Det er utrolig.
Alt blir bra. Jeg elsker deg så høyt.
Du klarte det, mann.
Stadion, baby.
Folka dine.
For to år siden hang vi sammen på Babylon,
håpet at folk en dag ville lytte til oss, og nå gjør de det.
Medallo!
Medellín, løft hendene i været sammen med meg.
Hvordan er energien på venstre side?
Her i midten?
Der borte til høyre?
Opp med hendene, kom igjen!
God kveld, Medellín!
Jeg heter José Álvaro Osorio Balvín.
Her ble jeg født, her vokste jeg opp,
og her vil jeg dø.
Jeg elsker dere.
La meg introdusere broren min,
Nicky Jam!
Nicky!
Ta på deg denne T-skjorta først.
Denne først, ikke sant?
Ja.
Bytter vi sokker?
Du tok den på feil vei.
Det er flott å avslutte turneen min her,
så jeg kan tilbringe mer tid i Medellín og dele med folka mine.
José, folk er helt ville!
Ville!
Jeg må veldig tisse.
Hvor er koppen?
Tisse, tisse!
Han må tisse.
Jeg må tisse.
Vi begynte ti over elleve.
Tolv, ett, to, tre.
Fire timer?
Herregud!
Og publikum?
Stadionet er fullt, som det var klokka sju.
Jeg vil gjerne ha et minutts stillhet...
...for dem som har dødd i løpet av disse siste dagene
i Colombia.
Men jeg...
De kalte meg lunken da jeg prøvde å trå forsiktig.
Men så kom jeg til Medellín,
gjenfant kontakten med landet mitt
og lyttet til det folk hadde å si.
Så nå forstår jeg hva som skjer med ungdommen i dette landet.
Og denne gangen, som José Álvaro Osorio Balvín,
snakker jeg for folket mitt.
Jeg snakker på vegne av ungdommene.
Og jeg ber regjeringen om å lytte til dem.
Hvis de demonstrerer,
er det fordi noe er galt.
President, regjering, lytt til ungdommen.
For hvis de demonstrerer, er det fordi de trenger noe.
Vi trenger støtte til utdanning.
Vi trenger helsetjenester.
Vi er lei av volden.
Dette er et kulturens, fredens,
kjærlighetens, toleransens land.
Og vær så snill,
jeg har ansvar for, når jeg en dag får egne barn,
å gi dem en bedre framtid.
Et minutts stillhet.
G, det er tusenvis av mennesker.
Vi grenset av så godt vi kunne.
-Du må... -De kommer ikke til å gjøre noe.
Nei. Du må bare gi gass.
-Forsiden? -Forsiden.
-Kom igjen. -Klar?
Var konserten bra?
Det gikk bra, eller hva?
Kom!
Kom igjen, fort deg å ta bildet.
Var du på konserten?
Selvsagt.
Lat som jeg ikke er her, så de ikke omringer oss.
Takk for at dere kom.
Takk, konge.
Takk, bror. Alt vel.
Ha det!
Den beste i Medellín.
José, gi meg en sønn!
I favorittsangen min, "El Cantante",
sier Hector Lavoe...
Det føler jeg.
Jeg er bare José.
Det holder. Kom igjen.
Pass på deg selv. Takk.
-Jeg elsker deg! -Gud velsigne deg, José!
Gutten fra Medellín!
Tekst: Sissel Drag